Odporúčané magnézium na zlepšenie krvného tlaku ako doplnok k Nebiletu a Agenu.
Pekný večer chcela by som sa opýtať aké magnézium odporúčate na zníženie krvného tlaku ako doplnok k liekom nebilet 5mg a agen? Ďakujem za odpoveď
Dobrý deň.
Ďakujeme za Vašu otázku.
Magnézium je odporúčané kardiológmi ako podporná liečba pri artériovej hypertenzii, koronárnej choroby srdca, arytmií a metabolických porúch. Môže sa užívať dlhodobo. Jeho vplyv na vysoký krvný tlak je stále predmetom skúmania. Hoci mnohé štúdie tento účinok potvrdili, stále sa však jedná o podpornú terapiu a nenahrádza liečbu antihypertenzívami.
Výborné skúsenosti majú lekári napríklad s liekom Magnerot. Je to liek s obsahom jedinečnej kombinácie magnézia a kyseliny orotovej. Tablety sa používajú pri poruchách svalovej a srdcovej činnosti, spôsobených nedostatkom magnézia. Dávkovanie je však individuálne, a riadi sa podľa závažnosti nedostatku horčíka, prípadne jeho potreby. Z tohto dôvodu je potrebné konzultovať jeho užívanie predovšetkým s ošetrujúcim lekárom, ktorému sú známe všetky informácie o Vašom celkovom zdravotnom stave, vrátane účinnosti nastavenej terapie.
Prajem pekný zvyšok dňa.
S pozdravom
Mgr. Barbora Bičanovská